– Rørhåndboka fikk et voldsomt grafisk løft i fjor, så i årets utgave har vi spesielt hatt fokus på å oppdatere innholdet og det faglige, sier fagdirektør i Skarland Press og leder av VVSkunnskap.no, David Zijdemans.
Rørhåndboka 2016 er skrevet av Ole Larmerud i Rørentreprenørene Norge. Kunnskapsavdelingen i Skarland Press, ved Monica Stähli og David Zijdemans, har stått for design, layout og illustrasjoner.
– Tanken er å gjøre boka mer anvendelig for rørleggeren, slik at han finner raskere og lettere frem til både fagstoffet og kalenderdelen, forklarer Zijdemans. Nytt i årets utgave er en meget anvendelig årskalender som er utbrettbar.
Larmerud understreker at den nye fagkomiteen har vært veldig bra å ha i bakhånd. Fagkomiteen består av Bjørn Øyvind Kronstad fra Rør-Partner AS, Bjørn Teksle fra Strand og Teksle AS, Are Skaar Nielsen fra Rørentreprenørene Norge og David Zijdemans fra VVSkunnskap.no.
– Nå får brukerne mye enklere tilgang til det de søker etter. Jeg er også veldig fornøyd med samarbeidet med leverandørene og de tilbakemeldingene vi får fra brukerne, sier han og legger til: